Taiwan
Taiwan a l'é un pais dl'Asia oriental.

A l'é formà da l'omònima ìsola (dita ëdcò Formòsa) e da àutre ìsole pi cite ant l'Océan Passìfich, dnans a la còsta cinèis-a.
La capital a l'é Taipei.
A l'ha na surfassa ëd 35.980 km² e a conta anviron 23 milion d'abitant.

Anté ch'as treuva

Stòria 
Dël 1949, quand ij comunista ëd Mao Zedong a l'han ocupà tuta la Cin-a e a l'han fondà la Rèpublica Popolar Cinèis-a, ël govern nassionalista dël Kuomintang ëd Chiang Kai-shek a l'é scapà a Taiwan.
Grassie a la protession militar e econòmica djë Stat Unì, ël govern ëd Chiang Kai-shek a l'ha dzorvivù e, fin al 1971, a l'ha fàit part del Consèj ëd Sicurëssa dle Nassion Unìe come ùnich rapresentant ëd tuta la Cin-a.
Ancheuj Taiwan (ò, come lor a veulo esse ciamà, la "Repùblica ëd Cin-a") a l'é arconossù mach da 24 govern e da gnun djë stat pi important.

Organisassion polìtica 
Taiwan (nòm ofissial: 中華民國 = Repùblica ëd Cin-a) a l'é na repùblica.
Ël president a l'é Tsai Ing-wen (dal 2016).
Ël prim ministr a l'é Su Tseng-chang (dal 2019).

Ìsole dl'Asia